**Agensi Anti-Doping Dunia** (Bahasa Inggeris: *World Anti-Doping Agency*, **WADA**; Bahasa Perancis: *Agence mondiale antidopage*, **AMA**) adalah yayasan yang dimulakan oleh Jawatankuasa Olimpik Antarabangsa yang berpusat di Kanada untuk mempromosikan, menyelaraskan dan mengawasi penentangan terhadap penggunaan dadah di dalam sukan. Aktiviti utama agensi termasuk penyelidikan saintifik, pendidikan, pembangunan kapasiti anti-doping, dan pemantauan Kod Anti Doping Sedunia, yang ketentuannya dikuatkuasakan oleh Konvensyen Antarabangsa terhadap Doping dalam Sukan yang dikelola UNESCO. Matlamat Majlis Eropah Konvokesyen Anti-Doping dan Agensi Anti-Doping Amerika Syarikat juga rapat dengan WADA.

Sejarah
-------

Agensi Anti-Doping Dunia adalah sebuah yayasan yang diwujudkan melalui inisiatif kolektif yang diketuai oleh Jawatankuasa Olimpik Antarabangsa (IOC). Ia ditubuhkan pada 10 November 1999 di Lausanne, Switzerland, hasil daripada apa yang disebut "Perisytiharan Lausanne", untuk mempromosikan, menyelaras dan memantau perjuangan menentang dadah dalam sukan. Sejak tahun 2002, ibu pejabat organisasi telah ditempatkan di Montreal, Quebec, Kanada. Pejabat Lausanne menjadi pejabat serantau untuk Eropah. Pejabat serantau lain juga ditubuhkan di Afrika, Asia / Oceania dan Amerika Latin. WADA bertanggungjawab untuk Kod Anti Doping Sedunia, yang diterima pakai oleh lebih daripada 600 pertubuhan sukan, termasuk pertubuhan sukan antarabangsa, organisasi anti-doping kebangsaan, IOC, dan Jawatankuasa Paralimpik Antarabangsa. Sehingga 2014, presidennya adalah Sir Craig Reedie.

Pada mulanya dibiayai oleh Jawatankuasa Olimpik Antarabangsa, WADA menerima setengah daripada keperluan belanjawan daripada mereka, dengan separuh lagi datang dari pelbagai kerajaan negara. Badan pentadbirannya juga terdiri dalam bahagian yang sama oleh wakil dari gerakan sukan (termasuk atlet) dan kerajaan dunia. Kegiatan utama agensi termasuk penyelidikan saintifik, pendidikan, pengembangan kapasiti anti-doping, dan pemantauan Kod Anti Doping Dunia.

Jawatankuasa Eksekutif
----------------------

| Jawatan | Nama | Negara |
| --- | --- | --- |
| **Presiden** | Craig Reedie |  United Kingdom |
| **Timbalan Presiden** | Linda Cathrine Hofstad Helleland |  Norway |
| **Ahli** | Jiří Kejval |  Republik Czech |
| Danka Barteková |  Slovakia |
| Uğur Erdener |  Turki |
| Francesco Ricci Bitti |  Itali |
| Amira El Fadil |  Sudan |
| Witold Bańka |  Poland |
| Marcos Díaz |  Republik Dominika |
| Toshiei Mizuochi |  Jepun |
| Grant Robertson |  New Zealand |

Senarai presiden
----------------

* Dick Pound (1999–2007)
* John Fahey (2008–2013)
* Craig Reedie (2014–sekarang)
* Witold Bańka (dipilih, 2020-)

Rujukan
-------

1. ↑  Staff (4 Februari 1999). "Lausanne Declaration on Doping in Sport". *sportunterricht.de,*.CS1 maint: extra punctuation (link)
2. ↑  Executive Committee Diarkibkan 13 Jun 2010 di Wayback Machine di laman rasmi WADA, Jun 2014
3. ↑  Hunt, Thomas M. (2011-01-15). *Drug Games: The International Olympic Committee and the Politics of Doping, 1960–2008* (dalam bahasa Inggeris). Universiti Texas Press. ISBN 9780292739574.
4. ↑  "Craig Reedie re-elected as Wada president despite criticism". *The Guardian*. 20 November 2016. Dicapai pada 16 Disember 2019.

Pautan luar
-----------

* Laman rasmi WADA
* "Kod Anti-Doping Dunia: Bahan Telarang Piawai Antarabangsa" (PDF). Agensi Anti-Doping Dunia. Januari 2018.